

 REPUBLIKA HRVATSKA

VARAŽDINSKA ŽUPANIJA

 OPĆINA VINICA

 Općinsko vijeće

KLASA: 024-04/24-01/1

URBROJ: 2186-11-24-1

Vinica, 20. ožujka 2024. godine

Na temelju članka 8. Statuta Općine Vinica ("Službeni vjesnik Varaždinske županije“ broj 30/20. i 09/21.) te članka 12. Odluke o javnim priznanjima Općine Vinica („Službeni vjesnik Varaždinske županije“ broj 11/11.) a na prijedlog Povjerenstva za dodjelu nagrada i javnih priznanja Općine Vinica, Općinsko vijeće donosi

**ODLUKU**

**o dodjeli javnih priznanja povodom Dana Općine Vinica**

**Članak 1.**

Povodom obilježavanja Dana Općine Vinica 2024. godine, dodijeljuju se sljedeća javna priznanja:

1. Općinska nagrada za životno djelo u obliku Diplome Općine Vinica dodjeljuje se:

Prečasnom **Valentu Posavcu**, župniku župe sv. Marka ev. u Vinici, za 50 godina svećeništva, te 36 godina službe u Župi Vinica

1. Nagrada za iznimna dostignuća u odliku Diplome dodjeljuje se:

**Dječjem vrtiću Vinica** za poticajni rad s djecom, ostvarena mnoga priznanja i nagrade u protekloj godini

1. Nagrada za doprinos ugledu i promicanju Općine Vinica u obliku Plakete Općine Vinica dodjeljuje se:
2. **Dobrovoljnom vatrogasnom društvu Vinica** povodom 135 godišnjice djelovanja
3. **Kulturno umjetničkom društvu Vinica** povodom 45. godišnjice djelovanja

**Članak 2.**

Javna priznanja biti će dodijeljena na svečanoj sjednici Općinskog vijeća Općine Vinica.

**Članak 3.**

 Ova Odluka stupa na snagu osam dana od objave u „Službenom vjesniku Varaždinske županije“.

 **PREDSJEDNIK**

 **Općinskog vijeća Općine Vinica**

 **Predrag Štromar**